PMIndiaData/PMIndiaSum huggingface dataset:
ধানমন্ত্রীর বারাণসী সফর ; শ্রী জগৎগুরু বিশ্বারাধ্য গুরুকুলের শতবার্ষিকী উদযাপনের সমাপ্তি অনুষ্ঠানে যোগ দিলেন

প্রধানমন্ত্রী শ্রী নরেন্দ্র মোদী আজ উত্তরপ্রদেশের বারাণসী সফর করেন। তিনি সেখানে জনগমওয়াড়ি মঠে জগৎগুরু বিশ্বারাধ্য গুরুকুলের শতবার্ষিকী উদযাপনের সমাপ্তি অনুষ্ঠানে যোগ দেন। এই অনুষ্ঠানে প্রধানমন্ত্রী শ্রী মোদী ১৯টি ভাষায় শ্রী সিদ্ধান্ত শিখমনি গ্রন্হের অনুবাদ প্রকাশ করেন। এছাড়াও সিদ্ধান্ত শিখমনি গ্রন্হের মোবাইল অ্যাপেরও সূচনা করেন তিনি। এক জনসভায় প্রধানমন্ত্রী বলেন, এটা অত্যন্ত তাৎপর্যপূর্ণ যে নতুন দশকের সূচনাতেই শ্রী জগৎগুরু বিশ্বারাধ্য গুরুকুলের শতবার্ষিকী উদযাপন অনুষ্ঠিত হচ্ছে। এই দশকটিই আরও একবার বিশ্বে একবিংশ শতাব্দীতে ভারতের ভূমিকাকে প্রতিষ্ঠিত করবে। তিনি আরও বলেন, মোবাইল অ্যাপের মাধ্যমে শ্রী সিদ্ধান্ত শিখমনি গ্রন্হের ডিজিটাইজেশন তরুণ প্রজন্মকে সামিল এবং তাদেরকে দৈনন্দিন জীবনে উৎসাহিত করতে অনুপ্রাণিত করবে। শ্রী মোদী এই মোবাইল অ্যাপের মাধ্যমে শ্রী সিদ্ধান্ত শিখমনি গ্রন্হের উপর ভিত্তি করে বার্ষিক প্রশ্নোত্তর প্রতিযোগিতা আয়োজনের পরামর্শ দেন। ১৯টি ভাষায় এই গ্রন্হের অনুবাদের ফলে তা আরও বেশি সংখ্যক মানুষের কাছে পৌঁছে যাবে বলেও তিনি অভিমত প্রকাশ করেন। প্রধানমন্ত্রী বলেন, ‘নাগরিক হিসেবে আমাদের আচরণ ভারতের ভবিষ্যৎ নির্ধারণ করবে, এক নতুন ভারতের দিশাও স্হির করবে।’ তিনি বলেন, সাধু-সন্তদের দেখানো পথ অনুসরণ করে, ‘আমরা আমাদের জীবনের প্রত্যাশাগুলি পূরণ এবং দেশ গঠনে পুরোদমে সহযোগিতা করতে পারি।’ পরিষ্কার-পরিচ্ছন্নতা বজায় রাখার ব্যাপারে সচেতনতা গড়ে তোলার ক্ষেত্রে এবং দেশের প্রতিটি প্রান্তে স্বচ্ছতা মিশনকে ছড়িয়ে দেওয়ার জন্য সাধারণ মানুষের অবদানের প্রশংসা করেন তিনি। প্রধানমন্ত্রী সাধারণ মানুষকে দেশে তৈরি পণ্য সামগ্রী ব্যবহারের আহ্বান জানান। জল-জীবন অভিযানকে সফল করে তোলার জন্য তিনি সকলকে এগিয়ে আসার পরামর্শ দেন। প্রধানমন্ত্রী বলেন, গঙ্গা নদীর পরিষ্কার-পরিচ্ছন্নতা ও পুনরুজ্জীবনে লক্ষণীয় অগ্রগতি হয়েছে। সাধারণ মানুষের অংশগ্রহণের মাধ্যমে এই সাফল্য অর্জিত হয়েছে। নমামি গঙ্গে কর্মসূচির আওতায় ৭ হাজার কোটি টাকার একাধিক প্রকল্পের কাজ ইতিমধ্যেই শেষ হয়েছে এবং আরও ২১ হাজার কোটি টাকার বিভিন্ন প্রকল্পের কাজ চলছে। রাম মন্দির নির্মাণে সম্প্রতি ‘শ্রী রাম জন্মভূমি তীর্থক্ষেত্র’ ট্রাস্ট গঠনের ঘোষণার কথা জানিয়ে প্রধানমন্ত্রী বলেন, এই ট্রাস্ট অযোধ্যায় শ্রী রাম মন্দির নির্মাণের কাজ দেখভাল করবে। সরকার এই ট্রাস্টকে ৬৭ একর জমি হস্তান্তরের সিদ্ধান্ত নিয়েছে বলেও প্রধানমন্ত্রী জানান।
ভারত ও ফ্রান্সের মধ্যে বিজ্ঞান ও প্রযুক্তি ক্ষেত্রে সহযোগিতা সংক্রান্ত যৌথ কমিটি গঠন

ভারত ও ফ্রান্সের মধ্যে বিজ্ঞান ও প্রযুক্তি ক্ষেত্রে সহযোগিতার জন্য একটি যৌথ কমিটি গড়ে তোলার উদ্দেশ্যে স্বাক্ষরিত এক সমঝোতা সম্পর্কে কেন্দ্রীয় মন্ত্রিসভাকে অবহিত করা হয়েছে। ভারত ও ফ্রান্সের মধ্যে শীর্ষস্থানীয় এই যৌথ কমিটি গড়ার লক্ষ্যে নতুন দিল্লিতে গত ২৫শে জানুয়ারি, ২০১৬ তারিখে ঐ সমঝোতা স্বাক্ষরিত হয়। এই সমঝোতা অনুযায়ী বিজ্ঞান, প্রযুক্তি এবং গবেষণা, বিকাশ ও উদ্ভাবনের মাধ্যমে অর্থনৈতিক ও সামজিক উন্নয়ন ত্বরান্বিত করার লক্ষ্যে গৃহীত উদ্ভাবনী প্রয়াস সম্পর্কে ভারত ও ফ্রান্সের মধ্যে সহযোগিতার ক্ষেত্রগুলি চিহ্নিত করা, তালমিল ঘটানো এবং অগ্রাধিকারের বিষয়গুলি খুঁজে নেওয়ার জন্য এই যৌথ কমিটি কাজ করবে। এই যৌথ কমিটির নেতৃত্বে থাকবেন ভারতের পক্ষে বিজ্ঞান ও প্রযুক্তি মন্ত্রী আর ফ্রান্সের পক্ষে পররাষ্ট্র বিষয়ক ও আন্তর্জাতিক উন্নয়ন মন্ত্রী। তাঁদের বিকল্প হিসেবে ভারতের পক্ষে সচিব পদমর্যাদার কোনও আধিকারিক আর ফ্রান্সের পক্ষে মহানির্দেশক পদমর্যাদার কোনও আধিকারিক। দু’দেশের মধ্যে ক্রমবর্ধমান বিজ্ঞান ও প্রযুক্তিগত সহায়তার প্রেক্ষাপটে এবং দু’দেশের জাতীয় স্তরের বিজ্ঞান ও প্রযুক্তি সংক্রান্ত নানা সংস্থার মধ্যে আদান-প্রদানের ফলেই এই সমঝোতা বাস্তবায়িত হয়েছে।
৭ই মে, বুদ্ধপূর্ণিমার দিন প্রধানমন্ত্রী, অনলাইনের মাধ্যমে আন্তর্জাতিক স্তরে ভেসক উদযাপনে অংশ গ্রহণ করবেন

প্রধানমন্ত্রী শ্রী নরেন্দ্র মোদী, আগামীকাল ৭ই মে, বুদ্ধপূর্ণিমা উদযাপন অনুষ্ঠানে অংশ গ্রহণ করবেন। কেন্দ্রীয় সংস্কৃতি মন্ত্রক, আন্তর্জাতিক স্তরে বৌদ্ধদের মহাসংগঠন ‘ইন্টারন্যাশনাল বুদ্ধিষ্ট কনফেডারেশন (আইবিসি)’-র সঙ্গে যৌথ উদ্যোগে অনলাইনের মাধ্যমে প্রার্থনা সভার আয়োজন করবে। এই সভায়, সারা বিশ্বের বৌদ্ধ সংঘগুলির প্রধানরা যোগ দেবেন। প্রধানমন্ত্রী শ্রী নরেন্দ্র মোদী, সকালে এই অনুষ্ঠানের মূল ভাষণটি দেবেন। বিশ্বজুড়ে কোভিড – ১৯ মহামারীর প্রেক্ষিতে এবছর বুদ্ধপূর্ণিমার উদযাপন অনুষ্ঠানটি ভার্চুয়াল ভেসক দিবস হিসেবে পালন করা হবে। কোভিড – ১৯ মহামারীর যুদ্ধে যারা প্রাণ হারিয়েছেন তাঁদের ছাড়াও প্রথম সারির যোদ্ধাদের এই অনুষ্ঠানে সম্মান জানানো হবে। নেপালের লুম্বিনির পবিত্র উদ্যান, ভারতের বুদ্ধগয়ার মহাবোধী মন্দির, সারনাথের মূলগন্ধ কুটি বিহার, কুশীনগরের পরিনির্বাণ স্তুপ, শ্রীলঙ্কার ঐতিহাসিক অনুরাধাপুর স্তুপ চত্বরের রুয়ানওয়েলি মহা সেয়ার পিরিথ চানটিং, নেপালের নমো স্তুপের স্বয়ম্ভু বৌধনাথ সহ বিভিন্ন বৌদ্ধ তীর্থ ক্ষেত্র থেকে একযোগে প্রার্থনা সভা অনলাইনের মাধ্যমে সরাসরি সম্প্রচারিত হবে। কেন্দ্রীয় সংস্কৃতি ও পর্যটনমন্ত্রী, শ্রী প্রহ্লাদ সিং প্যাটেল, সংখ্যালঘু এবং যুববিষয়ক ও ক্রীড়া দপ্তরের প্রতিমন্ত্রী, শ্রী কিরেণ রিজিজু এই অনুষ্ঠানে যোগ দেবেন। তথাগত গৌতম বুদ্ধের জন্ম, বোধিসত্ত্ব এবং মহাপরিনির্বাণ – এই তিনটি ঘটনাই ভেসক বুদ্ধপূর্ণিমার দিন ঘটেছিল।
ঐতিহাসিক বোড়ো চুক্তি স্বাক্ষর উদযাপন অনুষ্ঠানে যোগ দিতে প্রধানমন্ত্রী আগামী ৭ তারিখ কোকড়াঝাড় সফরে যাচ্ছেন

প্রধানমন্ত্রী শ্রী নরেন্দ্র মোদী আগামী ৭ তারিখ শুক্রবার বোড়ো চুক্তি স্বাক্ষর উপলক্ষে এক অনুষ্ঠানে যোগ দিতে আসামের কোকড়াঝাড় সফর করবেন। এই অনুষ্ঠানে আসামের বিভিন্ন জায়গা সহ বোড়োল্যান্ড টেরিটোরিয়াল এরিয়া জেলাগুলির ৪ লক্ষ মানুষ যোগ দেবেন বলে মনে করা হচ্ছে। রাজ্যের বৈচিত্র্য তুলে ধরতে রাজ্য সরকারের পক্ষ থেকে আসামের ভূমিপুত্র শিল্পীদের নিয়ে এক সাংস্কৃতিক কর্মসূচির আয়োজন করা হয়েছে। এই উপলক্ষে প্রধানমন্ত্রী শ্রী মোদী এক জনসভায় ঐতিহাসিক বোড়ো চুক্তির বিভিন্ন দিক এবং সংশ্লিষ্ট সবপক্ষকে সামিল করে কিভাবে এই সাফল্য অর্জিত হয়েছে, তা বর্ণনা করবেন। উল্লেখ করা যেতে পারে, ঐতিহাসিক বোড়ো চুক্তি গত ২৭শে জানুয়ারি নতুন দিল্লিতে স্বাক্ষরিত হয়। চুক্তি স্বাক্ষরের পর প্রধানমন্ত্রী নিজস্ব ট্যুইটার অ্যাকাউন্টে একটি ট্যুইট করে বলেন ‘আজ ভারতের কাছে বিশেষ দিন’। তিনি আরও বলেন, এই চুক্তি ‘বোড়ো মানুষের জীবনে ব্যাপক পরিবর্তন নিয়ে আসবে এবং তাঁদের জীবনে শান্তি, সম্প্রীতি ও সহাবস্থানের ক্ষেত্রে এক নতুন যুগের সূচনা করবে’। প্রধানমন্ত্রীর ‘সবকা সাথ, সবকা বিকাশ’ – এই মন্ত্রকে সামনে রেখে বোড়ো চুক্তি স্বাক্ষরিত হয়েছে। এই চুক্তি স্বাক্ষরের ফলে পাঁচ দশক পুরনো বোড়ো সমস্যা সমাধানের পাশাপাশি, উত্তর-পূর্বাঞ্চলের সার্বিক উন্নয়ন ত্বরান্বিত হবে। শ্রী মোদী ট্যুইটে বলেন, বোড়ো চুক্তি একাধিক প্রয়াসের ফসল। যারা আগে সশস্ত্র গোষ্ঠীগুলির সঙ্গে যুক্ত ছিলেন, এখন তারা সমাজের মূলস্রোতে ফিরে আসার এবং দেশের অগ্রগতিতে অবদান রাখার সুযোগ পাবেন’। এই চুক্তি স্বাক্ষরের দু’দিনের মধ্যেই ন্যাশনাল ডেমোক্রেটিক ফ্রন্ট অফ বোড়োল্যান্ডের বিভিন্ন শাখার ১ হাজার ৬১৫ জনেরও বেশি সদস্য অস্ত্রশস্ত্র সহ আত্মসমর্পণ করে সমাজের মূলস্রোতে যোগ দিয়েছেন। ট্যুইটে প্রধানমন্ত্রী বলেন, বোড়ো গোষ্ঠীগুলির সঙ্গে এই চুক্তি বোড়ো মানুষের অনন্য সংস্কৃতির সুরক্ষা ও জনপ্রিয়তা বাড়াতে সাহায্য করবে। এখন থেকে বোড়ো মানুষজন উন্নয়নমূলক উদ্যোগগুলির সুবিধা পাবেন। ‘আমরা বোড়ো মানুষের আশা-আকাঙ্খা পূরণে সম্ভাব্য সবরকম সাহায্য করতে অঙ্গীকারবদ্ধ’। এই অঞ্চলের উন্নয়নের জন্য ১ হাজার ৫০০ কোটি টাকার বিশেষ প্যাকেজ বরাদ্দ করা হয়েছে। সম্প্রতি ভারত সরকার এবং মিজোরাম ও ত্রিপুরা সরকারের সঙ্গে যে ব্রু-রিয়াং চুক্তি স্বাক্ষর হয়েছে, তার ফলে ৩৫ হাজার ব্রু-রিয়াং উদ্বাস্তুর সমস্যা দূর হবে। এমনকি, ত্রিপুরায় এনএলএফটি-র ৮৫ জনেরও বেশি ক্যাডার আত্মসমর্পণ করেছে। এই সমস্ত অগ্রগতি ও ঘটনা উত্তর-পূর্বে সার্বিক উন্নয়ন ও শান্তি প্রতিষ্ঠার লক্ষ্যে প্রধানমন্ত্রীর অঙ্গীকার ও দূরদৃষ্টিকেই প্রতিফলিত করে। এবারের সাধারণতন্ত্র দিবসের দিন ‘মন কি বাত’ বেতার অনুষ্ঠানে দেশবাসীর সঙ্গে তাঁর চিন্তাভাবনা বিনিময় করার সময়ে প্রধানমন্ত্রী হিংসার পথ ও অস্ত্রশস্ত্র ত্যাগ করে সমাজের মূলস্রোতে ফিরে আসার আন্তরিক আবেদন জানিয়েছিলেন। প্রধানমন্ত্রী বলেছিলেন, সাধারণতন্ত্র দিবস উপলক্ষে আমি সেই সমস্ত মানুষ যাঁরা হিংসা ও অস্ত্রকে হাতিয়ার করে সমস্যার সমাধান খুঁজছেন, তাঁদের আমি সমাজের মূলস্রোতে ফিরে আসার আহ্বান জানাই। এদের প্রত্যেকের নিজস্ব সক্ষমতার প্রতি এবং শান্তিপূর্ণ উপায়ে সমস্যার সমাধানে দেশের ক্ষমতার প্রতি আস্থা বজায় রাখা প্রয়োজন।
নবনির্বাচিত রাষ্ট্রপতি শ্রী রাম নাথ কোবিন্দ’কে অভিনন্দন প্রধানমন্ত্রীর

নবনির্বাচিত রাষ্ট্রপতি শ্রী রাম নাথ কোবিন্দ’কে অভিনন্দন জানিয়েছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “ভারতেররাষ্ট্রপতি নির্বাচিত হওয়ায় শ্রী রাম নাথা কোবিন্দজিকে অভিনন্দন! তাঁর কার্যকালসফল ও উদ্দীপনাময় হয়ে উঠুক এই শুভেচ্ছা জানাই। বিভিন্নরাজ্যের সাংসদরা শ্রী রাম নাথ কোবিন্দজিকে ব্যাপক সমর্থন জানানোয় আমি আনন্দিত। আমি অভিনন্দনজানাই মীরা কুমারজিকেও তাঁর প্রচারাভিযানের জন্য। সমস্ত রকম গণতান্ত্রিক রীতিনীতিও মূল্যবোধ অনুসরণ করে এই অভিযান চালানোর জন্য আমরা সকলেই গর্বিত”।
পর্তুগালের সাধারণ নির্বাচনে প্রধানমন্ত্রী আন্তোনীয় কোস্তা এবং তাঁর দল পার্তিদো সোশিয়ালিস্তার বিজয়ে প্রধানমন্ত্রীর অভিনন্দন বার্তা

পোর্তুগালের প্রধানমন্ত্রী মিঃ আন্তোনীয় কোস্তা এবং তাঁর দল পার্তিদো সোশিয়ালিস্তার সে দেশের সাধারণ নির্বাচনে জয়লাভের জন্য প্রধানমন্ত্রী শ্রী নরেন্দ্র মোদী ধন্যবাদ জানিয়েছেন। পর্তুগালের প্রধানমন্ত্রী মিঃ আন্তোনীয় কোস্তাও এর জন্য শ্রী নরেন্দ্র মোদীকে ধন্যবাদ জানিয়েছেন। প্রধানমন্ত্রী বলেন, “পার্তিদো সোশিয়ালিস্তা এবং আমার বন্ধু মিঃ আন্তোনীয় কোস্তাকে পর্তুগালের সংসদীয় নির্বাচনে ভালো ফল করার জন্য অভিনন্দন। ভারত-পর্তুগাল সৌহার্দ্যপূর্ণ সম্পর্ককে আরও এগিয়ে নিয়ে যাওয়ার লক্ষ্যে একযোগে কাজ করার জন্য অপেক্ষায় থাকব।”
প্রধানমন্ত্রী ৮ জুলাই প্রথম ‘অরুণ জেটলি স্মারক বক্তৃতা’ অনুষ্ঠানে যোগ দেবেন

নয়াদিল্লি, ৭ জুলাই, ২০২২ প্রধানমন্ত্রী শ্রী নরেন্দ্র মোদী ৮ জুলাই সন্ধ্যা ৬-৩০ মিনিটে নতুন দিল্লির বিজ্ঞান ভবনে প্রথম ‘অরুণ জেটলি স্মারক বক্তৃতা’ অনুষ্ঠানে যোগ দেবেন ও বক্তব্য রাখবেন। প্রথম ‘অরুণ জেটলি স্মারক বক্তৃতা’য় মূল ভাষণ দেবেন সিঙ্গাপুরের প্রবীণ মন্ত্রী শ্রী থর্মন শানমুগারত্নম। এই বক্তৃতার মূল বিষয় ‘সমন্বয়ের মাধ্যমে বিকাশ, বিকাশের মাধ্যমে সমন্বয়’। মূল বক্তৃতার পর ওইসিডি-র মহাসচিব শ্রী ম্যাথিয়াস কোরমান এবং কলম্বিয়া বিশ্ববিদ্যালয়ের অধ্যাপক শ্রী অরবিন্দ পানাগারিয়া একটি প্যানেল আলোচনায় অংশগ্রহণ করবেন। অর্থ মন্ত্রকের অর্থনৈতিক বিষয়ক দপ্তর দেশের প্রতি অমূল্য অবদান রাখার স্বীকৃতিস্বরূপ প্রথম ‘অরুণ জেটলি স্মারক বক্তৃতা’র আয়োজন করেছে। ৮-১০ জুলাই, তিনদিনব্যাপী এই কৌটিল্য অর্থনৈতিক কনক্লেভ অনুষ্ঠিত হবে। প্রধানমন্ত্রী, কনক্লেভে অংশগ্রহণকারী সকলের সঙ্গে মতবিনিময় করবেন। অনুষ্ঠানে জন হপকিন্স বিশ্ববিদ্যালয়ের শ্রীমতী অ্যানি ক্রুগার, লন্ডন স্কুল অফ ইকনমিক্স-এর শ্রী নিকোলাস স্টার্ন, হার্ভার্ড কেনেডি স্কুলের শ্রী রবার্ট লরেন্স, আন্তর্জাতিক মুদ্রা তহবিলের প্রাক্তন অস্থায়ী ম্যানেজিং ডিরেক্টর শ্রী জন লিপস্কি এবং ভারতে বিশ্বব্যাঙ্কের কান্ট্রি-ডিরেক্টর শ্রী জুনায়েদ আহমেদ সহ বিশিষ্ট অর্থনীতিবিদদের সঙ্গে শ্রী মোদী সাক্ষাৎ করবেন। অর্থ মন্ত্রকের সহায়তায় ইনস্টিটিউট অফ ইকনমিক গ্রোথ কৌটিল্য অর্থনৈতিক কনক্লেভ-এর আয়োজন করেছে।
ঈদ-উল-জোহাউপলক্ষে দেশবাসীকে শুভেচ্ছা ও অভিনন্দন প্রধানমন্ত্রীর

ঈদ-উল-জোহাউপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্রমোদী। এই উৎসব সমাজে শান্তি ও মিলনের পরিবেশকে আরও উন্নত করে তুলবে বলে আশা প্রকাশকরেছেন তিনি। একবার্তায় প্রধানমন্ত্রী বলেছেন ,“ঈদ-উল-জোহা উপলক্ষে অভিনন্দন। এই উৎসব আমাদের সমাজে শান্তি ও মিলনের অন্তর্নিহিতশক্তি বৃদ্ধিতে সহায়ক হয়ে উঠবে বলেই আমি আশা করি”।
জলযান আইএনএসভি তারিনী’র নাবিকদের সঙ্গে মিলিত হলেন প্রধানমন্ত্রী

আইএনএসভি তারিনী জলযানে করে সফল বিশ্ব পরিক্রমা শেষে ভারতীয় নৌ-বাহিনীর ৬ জন মহিলা আধিকারিক বুধবার (২৩ মে) নতুন দিল্লিতে প্রধানমন্ত্রী নরেন্দ্র মোদীর সঙ্গে সাক্ষাৎ করেন। কেবল মহিলাদের নিয়েই নাবিকরা সাগর পরিক্রমা নামের এই অভিযান ছিল জলপথে ভারতীয়দের প্রথম বিশ্ব পরিক্রমা। প্রধানমন্ত্রীর সঙ্গে মতবিনিময়ের সময় নৌ-বাহিনীর ঐ ছয় মহিলা আধিকারিক এই অভিযানের বিভিন্ন দিক, তাঁদের প্রস্তুতি, প্রশিক্ষণ ও সফরের অভিজ্ঞতা বর্ণনা করেন। বিশ্ব পরিক্রমা অভিযান সফল হওয়ায় প্রধানমন্ত্রী তাঁদের অভিনন্দন জানান। সফরের অভিজ্ঞতা অন্যদের সঙ্গে ভাগ করে নেওয়ার পাশাপাশি লিখে রাখার ব্যাপারেও তাঁদেরকে উৎসাহিত করেন প্রধানমন্ত্রী। প্রধানমন্ত্রীর সঙ্গে আলাপচারিতার সময় নৌ-সেনা প্রধান অ্যাডমিরাল সুনীল লাম্বা-ও উপস্থিত ছিলেন। আইএনএসভি তারিণী জলযানের দায়িত্বে ছিলেন লেঃ কমান্ডার বর্তিকা যোশী। জলযানের অন্যান্য সদস্যরা হলেন – লেঃ কমান্ডার প্রতিভা জামওয়াল, পি স্বাথী, এস বিজয়া দেবী, বি ঐশ্বর্য এবং পায়েল গুপ্তা।
প্রধানমন্ত্রী কিষাণ সম্মান নিধি (পিএম-কিষাণ)-র অন্তর্গত সুবিধাভোগীদের আধার সংযোগের ছাড়ে অনুমোদন কেন্দ্রীয় মন্ত্রিসভার

প্রধানমন্ত্রী কিষাণ সম্মান নিধি প্রকল্পের অন্তর্গত সুবিধাভোগীদের অর্থ সরাসরি ব্যাঙ্ক অ্যাকাউন্টে চলে যায়। এর জন্য ব্যাঙ্ক অ্যাকাউন্টের সঙ্গে বাধ্যতামূলক আধার সংযোগের ক্ষেত্রে ছাড়ে অনুমোদন দিল কেন্দ্রীয় মন্ত্রিসভা। দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ এই অনুমোদন দেওয়া হয়। যেসব কৃষকের নিজস্ব জমি রয়েছে, তাঁরা বছরে ৬ হাজার টাকা করে এই প্রকল্পে সাহায্য পেয়ে থাকেন। প্রতি চার মাস অন্তর তিন বার ২ হাজার টাকা করে সরাসরি সুবিধাভোগীদের ব্যাঙ্ক অ্যাকাউন্টে চলে যায় এই টাকা। ২০১৮’র ডিসেম্বর থেকে ২০১৯ – এর মার্চ পর্যন্ত প্রথম দফার এবং ২০১৯ – এর এপ্রিল থেকে জুলাই পর্যন্ত দ্বিতীয় দফার টাকা যেসব সুবি���াভোগীরা পেয়েছিলেন, তাঁদের ২০১৯ – এর পয়লা আগস্ট এই প্রকল্পে তৃতীয় দফার টাকা ইতিমধ্যেই অনুমোদন করা হয়েছে। আসাম, মেঘালয়, জম্মু ও কাশ্মীরে ব্যাপক সংখ্যক কৃষকদের আধার কার্ড না থাকার কারণে ২০২০’র ৩১শে মার্চ পর্যন্ত ব্যাঙ্ক অ্যাকাউন্টের সঙ্গে বাধ্যতামূলক আধার সংযোগের ক্ষেত্রে এই ছাড় পাবে। এরফলে, কৃষকরা রবিশস্যের মরশুমে যথেষ্ট উপকৃত হবেন। শস্য কাটা, মাটি প্রস্তুত, জলসেচ এবং অন্যান্য ক্ষেত্রেও কৃষকরা যথেষ্টই লাভবান হবেন। ব্যাঙ্ক অ্যাকাউন্টের সঙ্গে বাধ্যতামূলক আধার সংযোগের ছাড় চলতি বছরে ৩০শে নভেম্বর পর্যন্ত দেওয়া হবে। এ পর্যন্ত এই প্রকল্পে ২৭ হাজার কোটি টাকা মঞ্জুর করা হয়েছে। প্রথম দফায় এই প্রকল্পে ৬ কোটি ৭৬ লক্ষ ৭৬ হাজার ৭৩, দ্বিতীয় দফায় ৫ কোটি ১৪ লক্ষ ২৭ হাজার ১৯৫ এবং তৃতীয় দফায় ১ কোটি ৭৪ লক্ষ ২০ হাজার ২৩০ জন কৃষক উপকৃত হয়েছেন।
ভারত ছাড়ো আন্দোলনের ৭৫তম বার্ষিকী : এক ‘নতুন ভারত’ গড়ে তোলার লক্ষ্যে দেশবাসীকে সংকল্পবদ্ধ হওয়ার আহ্বানজানালেন প্রধানমন্ত্রী

ভারত ছাড়ো আন্দোলনের ৭৫তম বার্ষিকীতে ঐ আন্দোলনে অংশগ্রহণকারী সকল নারী ওপুরুষকে সম্মান ও অভিবাদন জানিয়েছেন প্রধানমন্ত্রী শ্রী নরেন্দ্র মোদী। আগামী ২০২২সালের মধ্যে এক ‘নতুন ভারত’ গড়ে তোলার কাজে সংকল্পবদ্ধ হওয়ার জন্য তিনি আহ্বান জানানদেশের জনসাধারণকে। এক বার্তায় প্রধানমন্ত্রী বলেছেন : “ঐতিহাসিক ভারত ছাড়ো আন্দোলনের ৭৫তম বার্ষিকীতে আমি সম্মান জানাই সেই সমস্তমহান পুরুষ ও মহীয়সী নারীদের, যাঁরা ঐ আন্দোলনে অংশগ্রহণ করেছিলেন। মহাত্মা গান্ধীর নেতৃত্বে সমগ্র জাতি ঐক্যবদ্ধ হয়েছিল স্বাধীনতা অর্জনেরলক্ষ্যে। ১৯৪২ সালটি ছিল ঔপনিবেশিকতার হাত থেকে ভারত’কে মুক্ত করার এক বিশেষ সন্ধিক্ষণ।কিন্তু আজ অর্থাৎ ঐ আন্দোলনের ৭৫ বছর পরে আমাদের উদ্দেশ্য ও লক্ষ্য এখন ভিন্নপ্রকৃতির। আসুন আমরা সকলে সংকল্পবদ্ধ হই – দারিদ্র্য, অপরিচ্ছন্নতা, দুর্নীতি,সন্ত্রাস, জাতিভেদ ও সাম্প্রদায়িকতা থেকে দেশকে মুক্ত করে আগামী ২০২২ সালের মধ্যেএক ‘নতুন ভারত’ গড়ে তোলার লক্ষ্যে। আসুন আমরা সকলে কাঁধে কাঁধ মিলিয়ে গড়ে তুলি এমন এক ভারতবর্ষ, যার কথাচিন্তা করে গর্ববোধ করতেন আমাদের স্বাধীনতা সংগ্রামীরা। #সংকল্পসেসিদ্ধি”। …
ভারতেরপ্রাক্তন প্রধান বিচারপতি এ এস আনন্দ-এর মৃত্যুতে শোক প্রকাশ প্রধানমন্ত্রীর

ভারতেরপ্রাক্তন প্রধান বিচারপতি এ এস আনন্দ-এর মৃত্যুতে শোক প্রকাশ করেছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “ভারতেরপ্রাক্তন প্রধান বিচারপতি এ এস আনন্দ-এর প্রয়াণে আমি ব্যথিত। এই শোকের মুহূর্তেতাঁর পরিবার-পরিজনদের মতো আমিও সমান উদ্বিগ্ন। তাঁর আত্মা চির শান্তি লাভ করুক।” /
নবরাত্রিতে মা স্কন্দমাতার আশীর্বাদ প্রার্থনা করেছেন প্রধানমন্ত্রী

নয়াদিল্লি, ৩০ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী নবরাত্রির পঞ্চম দিনে মা স্কন্দমাতার কাছে ভক্তদের জন্য আশীর্বাদ প্রার্থনা করেছেন। তিনি মা স্কন্দমাতার একটি স্তোত্রপাঠ সকলের সঙ্গে ভাগ করে নিয়েছেন। এক ট্যুইট বার্তায় প্রধানমন্ত্রী বলেছেন, “নমামি স্কন্দমাতরম্ স্কন্ধধারিণীম। (কাঁধে ধারণ করা মা স্কন্দকে প্রণাম জানাই) সমগ্রতত্ত্বসাগরম্পারপারগহরাম।। (সমস্ত সত্যের সমুদ্র সীমাহীন ও গভীর) মা স্কন্দমাতা সকলের জীবনকে আনন্দময় করে তুলুন। দেশবাসীর পক্ষ থেকে তাঁকে আরাধনা করি”।
কর্ণাটকের তপশিলি উপজাতির তালিকায় ‘নায়কা ’র সমার্থক হিসেবে  ‘পরিবারা ও তলোয়ারা ’ সম্প্রদায়কে যুক্ত করার অনুমোদনদিল

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবার কর্ণাটকের তপশিলি উপজাতির(এস.টি.) তালিকায় ৩৮ নম্বর স্থানে ‘নায়কা ’র সমার্থক হিসেবে ‘পরিবারা ও তলোয়ারা ’ সম্প্রদায়কে যুক্ত করার জন্যনীতিগতভাবে অনুমোদন দিল| প্রধান প্রভাব: এর ফলে কর্ণাটক রাজ্যে ‘পরিবারা ও তলোয়ারা ’ সম্প্রদায় যেদীর্ঘদিন থেকে তপশিলি উপজাতির মর্যাদা লাভের জন্য দাবি জানিয়ে আসছিল, সেই দাবিপূরণ হবে| ‘পরিবারা ও তলোয়ারা ’সম্প্রদায়ভুক্ত ব্যক্তিরা কর্ণাটক সরকারের কাছ থেকে তপশিলি উপজাতির শংসাপত্রপাওয়ার যোগ্য বলে বিবেচিত হবেন এবং সে রাজ্যে তপশিলি উপজাতিদের জন্য যেসবসুবিধাবলি রয়েছে, সেগুলো পাওয়ার জন্যও যোগ্য বিবেচিত হবেন| প্রেক্ষাপট: কর্ণাটকসরকার কর্ণাটকেরতপশিলি উপজাতির (এস.টি.) তালিকায় ৩৮ নম্বর স্থানে ‘নায়কা ’র সমার্থকহিসেবে ‘পরিবারা ও তলোয়ারা ’সম্প্রদায়কে যুক্ত করার জন্য প্রস্তাব দিয়েছিল| কোনো একটি রাজ্য বা কেন্দ্রশাসিত অঞ্চলের ক্ষেত্রেকোনো তপশিলি উপজাতি শ্রেণীকে প্রথম সুনির্দিষ্ট করার জন্য সংলিষ্ট রাজ্য বাকেন্দ্রশাসিত অঞ্চলের সঙ্গে আলোচনাক্রমে রাষ্ট্রপতির বিজ্ঞপ্তি আদেশের প্রয়োজন হয়|পরবর্তী সময়ে তপশিলি উপজাতির তালিকায় কোনো সংযোজন বা বিয়োজন করা অথবা কোনো অদলবদলকরার প্রয়োজন হলে শুধুমাত্র সংসদে আনা কোনো সংশোধনীর মাধ্যমেই করা যায়|
রত্নাগিরি জেলার একটি কারখানায় বিস্ফোরণে প্রাণহানির ঘটনায় প্রধানমন্ত্রীর শোক প্রকাশ

নতুনদিল্লি, ২০শে মার্চ, ২০২১ প্রধানমন্ত্রী শ্রী নরেন্দ্র মোদী রত্নাগিরি জেলার একটি কারখানায় বিষ্ফোরণে প্রাণহানির ঘটনায় শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “রত্নাগিরি জেলার একটি কারখানায় বিষ্ফোরণে প্রাণহানির ঘটনায় আমি মর্মাহত। নিহতদের পরিবারের প্রতি সমবেদনা জানাই। আহতদের দ্রুত আরোগ্য কামনা করি।“
“গর্ভদান (নিয়ন্ত্রণ) বিল, ২০১৬” পেশ করারঅনুমতি দিল কেন্দ্রীয় মন্ত্রিসভা

“গর্ভদান (নিয়ন্ত্রণ) বিল, ২০১৬” বিল পেশ করার অনুমতি দিল কেন্দ্রীয়মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে আজ এই মর্মে একটি সিদ্ধান্ত গ্রহণ করা হয়। প্রস্তাবিত বিলে গর্ভদান সম্পর্কিত জাতীয় পর্ষদ গঠন করার মাধ্যমেগর্ভদানের বিষয়টি নিয়ন্ত্রণ করার কথা বলা হয়েছে। এই পর্ষদ গঠন করা হবে কেন্দ্র ওরাজ্য উভয় স্তরেই । বিলটি আইনে পরিণত হলে গর্ভদানের বিষয়টিনিয়ন্ত্রণের পাশাপাশি বাণিজ্যিক ও লাভজনক উদ্দেশ্যে গর্ভদান নিষিদ্ধ ঘোষণা করাহবে। জম্মু ও কাশ্মীর ছাড়া ভারতের সর্বত্র প্রযোজ্য হবে এই আইনটি। প্রস্তাবিত বিলের খসড়ায় কোন স্থায়ী কাঠামো গড়ে তোলার কথা বলা হয়নি। এইউদ্দেশ্যে নতুন কোন পদ সৃষ্টিরও উল্লেখ নেই খসড়াটিতে। উপরন্তু, জাতীয় ওরাজ্যস্তরের গর্ভদান সংক্রান্ত পর্ষদের বৈঠক ছাড়া অন্যান্য ক্ষেত্রে অতিরিক্তব্যয়েরও বোঝা থাকবে না এই বিলের আওতায়। প্রসঙ্গত উল্লেখ্য, ভারতের আইন কমিশনের ২২৮তম প্রতিবেদনে বাণিজ্যিকউদ্দেশ্যে গর্ভদান সংক্রান্ত কাজকর্ম বন্ধ ও নিষিদ্ধ করার সুপারিশ করা হয়েছে। তবে,বিবাহিত ভারতীয় দম্পতিরা বিশেষ ও প্রকৃত প্রয়োজনে গর্ভদানের সুযোগ যাতে গ্রহণ করতেপারেন তা নিশ্চিত করার কথাও বলা হয়েছে আইন কমিশনের ঐ প্রতিবেদনে।
দেশের প্রথম চিফ অফ ডিফেন্স স্টাফের দায়িত্ব গ্রহণ করায় জেনারেল বিপিন রাওয়াতকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী দেশের প্রথম চিফ অফ ডিফেন্স স্টাফের দায়িত্ব গ্রহণের জন্য জেনারেল বিপিন রাওয়াতকে অভিনন্দন জানিয়েছেন। এক শুভেচ্ছা বার্তায় প্রধানমন্ত্রী বলেছেন, “আমি অত্যন্ত আনন্দিত, নতুন বছর এবং নতুন দশকের সূচনায় ভারত জেনারেল বিপিন রাওয়াতকে প্রথম চিফ অফ ডিফেন্স স্টাফ হিসেবে পেল। আমি তাঁকে অভিনন্দন জানাই। আশা করি, এই কাজের দায়িত্ব তিনি যথাযথভাবে পালন করবেন। তিনি অদম্য উৎসাহে দেশের সেবা করেছেন। প্রথম চিফ অফ ডিফেন্স স্টাফ হিসেবে দায়িত্ব গ্রহণের অবকাশে আমাদের জাতির জন্য যাঁরা নিজেদের জীবন উৎসর্গ করেছেন, তাঁদের প্রতি শ্রদ্ধা জানাই। কার্গিলে যে সমস্ত বীর সেনানী যুদ্ধ করেছিলেন, তাঁদের স্মরণ করছি। এরপরই আমাদের সেনাবাহিনীর সংস্কারের বিষয়ে বিভিন্ন আলোচনা হয়। সেই সূত্রে আজকের এই ঐতিহাসিক সিদ্ধান্ত। ২০১৯-এর ১৫ আগস্ট লালকেল্লার প্রাকার থেকে আমি ঘোষণা করেছিলাম ভারতের একজন চিফ অফ ডিফেন্স স্টাফ থাকবেন। আমাদের প্রতিষ্ঠান সেনাবাহিনীর আধুনিকীকরণের কাজে গুরুদায়িত্ব পালন করছে। দেশের ১৩০ কোটি মানুষের আশা-আকাঙ্ক্ষাও এর মাধ্যমে প্রতিফলিত হবে। প্রতিরক্ষা বিষয়ক দপ্তর গঠনের সঙ্গে সঙ্গে সামরিক বাহিনীতে বিশেষজ্ঞ ও চিফ অফ ডিফেন্স স্টাফ পদের প্রতিষ্ঠানিকতার বিষয়টি অত্যন্ত গুরুত্বপূর্ণ। এর ফলে, আধুনিক যুদ্ধ রীতি-নীতির যে পরিবর্তনগুলি দেশের সামনে আসছে, তার মোকাবিলা করতে সুবিধা হবে।” /
উদয়পুরের বাস দুর্ঘটনায় প্রাণহানির সংবাদে বিচলিত প্রধানমন্ত্রী

উদয়পুরে একবাস দুর্ঘটনায় প্রাণহানির সংবাদে গভীর শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী। নিহতদেরপরিবার-পরিজনদের প্রতি গভীর শোক ও সমবেদনা জানিয়েছেন তিনি। উদয়পুরের এইদুর্ঘটনায় যাঁরা আহত হয়েছেন, তাঁদের দ্রুত সুস্থ হয়ে ওঠার জন্যও প্রার্থনাজানিয়েছেন তিনি।
কমনওয়েলথ ক্রীড়া প্রতিযোগিতায় পুরুষদের বক্সিং-এ ৫১ কেজি বিভাগে স্বর্ণ পদক জয়ী অমিত পাঙ্ঘালকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের বক্সিং-এ ৫১ কেজি বিভাগে স্বর্ণ পদক জয়ী অমিত পাঙ্ঘালকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “আমাদের পদক তালিকায় আরও একটি মর্যাদাপূর্ণ সংযোজনের জন্য অমিত পাঙ্ঘালকে ধন্যবাদ। তিনি আমাদের অন্যতম জনপ্রিয় ও দক্ষ বক্সার, যিনি অপূর্ব ক্রীড়া নৈপুণ্য প্রদর্শন করে থাকেন। স্বর্ণ পদক জয়ের জন্য তাঁকে অভিনন্দন জানাই। ভবিষ্যতে তাঁর আরও সাফল্য কামনা করি। #Cheer4India” /
স্বামী বিবেকানন্দের জন্মবার্ষিকী’তে প্রধানমন্ত্রীর শ্রদ্ধার্ঘ্য

প্রধানমন্ত্রীশ্রী নরেন্দ্র মোদী স্বামী বিবেকানন্দের জন্মবার্ষিকীতে তাঁর প্রতি শ্রদ্ধা নিবেদনকরেছেন। এক ব্ররতায় তিনি বলেছেন, “মহান স্বামী বিবেকানন্দ’কে প্রণাম জানাই আর যুগযুগ ধরে তাঁর যে শক্তিশালী চিন্তাভাবনা ও আদর্শগুলি পরের পর প্রজন্মের মানসিকতাকেগড়ে তুলছে, সেগুলি স্মরণ করি”।
আয়ুষ্মান ভারত প্রকল্পে দেশবাসীর অংশগ্রহণের বিষয়টি প্রধানমন্ত্রী সকলের সঙ্গে ভাগ করে নিয়েছেন

নয়াদিল্লি, ০৬ অক্টোবর, ২০২২ প্রধানমন্ত্রী শ্রী নরেন্দ্র মোদী আয়ুষ্মান ভারত প্রকল্পে দেশবাসীর অংশগ্রহণের বিষয়টি সকলের সঙ্গে ভাগ করে নিয়েছেন। তিনি জানান, প্রত্যেক দেশবাসীর জন্য এই প্রকল্পে ৫ লক্ষ টাকা পর্যন্ত স্বাস্থ্য বীমার সুযোগ রয়েছে। দেশের সর্বত্রই এর সুবিধা পাওয়া যাবে। জনৈক নাগরিকের এক ট্যুইট বার্তা উদ্ধৃত করে প্রধানমন্ত্রী তিনি তাঁর ট্যুইট বার্তায় বলেন, “একদম ঠিক। এই প্রকল্পের সুবিধা যে কেউ দেশের যে কোনও প্রান্তে পাবেন”।
মিলাদ-উন-নবি উপলক্ষে দেশবাসীকে শুভেচ্ছা প্রধানমন্ত্রীর

প্রধানমন্ত্রী শ্রী নরেন্দ্র মোদী পবিত্র মিলাদ-উন-নবি উপলক্ষে দেশবাসীকে শুভেচ্ছা জানিয়েছেন। এক শুভেচ্ছা বার্তায় তিনি বলেছেন, “মিলাদ-উন-নবি উপলক্ষে শুভেচ্ছা। শ্রদ্ধেয় পয়গম্বর মহম্মদের মহান শিক্ষা স্মরণ করে আমরা সর্বত্র সম্প্রীতি, সৌভ্রাতৃত্ব ও শান্তি কামনা করি”।
মা দুর্গার চতুর্থ রূপ মা কুষ্মান্ডা’কে প্রধানমন্ত্রীর প্রণাম

নয়াদিল্লি, ২৯ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী নবরাত্রিতে মা দুর্গার চতুর্থ রূপ মা কুষ্মান্ডার কাছে ভক্তদের জন্য আশীর্বাদ প্রার্থনা করেছেন। শ্রী মোদী দেবীর একটি স্তোত্র পাঠও সকলের সঙ্গে ভাগ করে নিয়েছেন। এক ট্যুইট বার্তায় প্রধানমন্ত্রী বলেছেন, “নবরাত্রিতে আজ মা দুর্গার চতুর্থ রূপের চরণে সহস্র প্রণাম জানাই! মা কুষ্মান্ডার আশীর্বাদ আমাদের সকলের জীবনে সমৃদ্ধি নিয়ে আসুক, সকলের জীবন আনন্দে পরিপূর্ণ হোক – এই প্রার্থনাই করি….”
অলিম্পিক দিবস উপলক্ষ্যে সমস্ত ভারতীয় অলিম্পিয়ানদের উচ্ছ্বসিত প্রশংসা ব্যক্ত করেছেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ অলিম্পিক দিবস উপলক্ষ্যে জানিয়েছেন, যারা বছরের পর বছর ধরে বিভিন্ন অলিম্পিক প্রতিযোগিতায় ভারতের হয়ে প্রতিনিধিত্ব করেছেন, তাদের জন্য দেশ গর্ব অনুভব করে। তিনি টোকিও অলিম্পিকের জন্য ভারতীয় প্রতিনিধিদলকে শুভেচ্ছাও জানিয়েছেন। এক ট্যুইট বার্তায় প্রধানমন্ত্রী বলেছেন; “আজ অলিম্পিক দিবসে বছরের পর বছর ধরে বিভিন্ন অলিম্পিকে ভারতে হয়ে যারা প্রতিনিধিত্ব করেছেন, আমি তাদের কৃতজ্ঞতা জানাই। ক্রীড়া ক্ষেত্রে তাদের অবদানের জন্য দেশবাসী গর্বিত এবং তাদের অনবদ্য প্রয়াস অন্যান্য ক্রীড়াবিদদের অনুপ্রাণিত করে। কয়েক সপ্তাহের মধ্যে @টোকিও ২০২০ অলিম্পিক শুরু হচ্ছে। আমাদের সেরা সদস্যদের নিয়ে গঠিত প্রতিনিধিদলকে শুভেচ্ছা জানাচ্ছি। এই প্রতিযোগিতায় যোগ দিতে MyGov –এ একটি আকর্ষণীয় ক্যুইজের আয়োজন করা হয়েছে। আমি আপনাদের সকলকে, বিশেষত আমার তরুণ বন্ধুদের এতে অংশ নেওয়ার জন্য অনুরোধ করছি ”। MyGov ক্যুইজে অংশ নেওয়ার জন্য এই লিঙ্কে ক্লিক করুন – https://quiz.mygov.in/quiz/road-to-tokyo-2020/
জম্মু-কাশ্মীরে অমরনাথ যাত্রীদের ওপর হামলার তীব্র নিন্দা প্রধানমন্ত্রীর

প্রধানমন্ত্রী শ্রী নরেন্দ্র মোদী জম্মু-কাশ্মীরে অমরনাথ যাত্রীদের ওপর হামলার তীব্র নিন্দা করেছেন। তিনি জম্মু-কাশ্মীরের রাজ্যপাল শ্রী এন এন ভোরা এবং মুখ্যমন্ত্রী শ্রীমতীমেহবুবা মুফতির সঙ্গেও কথা বলেন এবং সব ধরনের সহায়তার আশ্বাস দেন। তিনি বলেন, “ভারতএই ধরনের কাপুরুষোচিত হামলা এবং ঘৃণার খারাপ চক্রান্তে কখনও ভেঙে পড়বে না। জম্মু-কাশ্মীরেরএই হামলায় যাঁরা তাঁদের প্রিয়জনকে হারালেন, তাঁদের প্রতি আমার সমবেদনা রইল। আহতদেরজন্য রইল আমার প্রার্থনা। জম্মু-কাশ্মীরেশান্তিপূর্ণ অমরনাথ তীর্থযাত্রীদের ওপর নৃশংস হামলা বেদনা জানানোর ভাষা নেই।সকলেরই উচিৎ এই হামলাকে তীব্র নিন্দা করা। আমি জম্মু-কাশ্মীরের রাজ্যপাল ওমুখ্যমন্ত্রীর সঙ্গে কথা বলেছি এবং সম্ভাব্য সব রকম সহযোগিতার আশ্বাস দিয়েছি।” / ..
কার্গিলে বীর সেনাদের সঙ্গে দেওয়ালি উৎসব উদযাপন করবেন প্রধানমন্ত্রী

নয়াদিল্লি, ২৪ অক্টোবর, ২০২২ দেশের বীর সেনাদের সঙ্গে দেওয়ালি উৎসব উদযাপন করবেন প্রধানমন্ত্রী শ্রী নরেন্দ্র মোদী। এই উপলক্ষে তিনি কারগিলে গিয়ে পৌঁছেছেন। এ প্রসঙ্গে প্রধানমন্ত্রীর দপ্তর থেকে এক ট্যুইট বার্তায় বলা হয়েছে: “প্রধানমন্ত্রী শ্রী নরেন্দ্র মোদী আকাশপথে কার্গিলে গিয়ে পৌঁছেছেন। সেখানে বীর সৈনিকদের সঙ্গে তিনি দেওয়ালি উদযাপন করবেন”।
লালকেল্লা ময়দানের ১৫ই আগস্ট পার্কে দশেরা উৎসবে প্রধানমন্ত্রীর যোগদান

প্রধানমন্ত্রী শ্রী নরেন্দ্র মোদী নতুন দিল্লীর লালকেল্লার ময়দানের ১৫ই আগস্ট পার্কে দশেরা উৎসবে যোগ দেন। প্রধানমন্ত্রী, লব-কুশ রামলীলা কমিটি আয়োজিত রামলীলা প্রত্যক্ষ করেন। অশুভ শক্তির বিরুদ্ধে শুভ শক্তির বিজয়ের প্রতীকস্বরূপ রাবন, কুম্ভকর্ণ এবং মেঘনাদের কুশপুত্তলিকা দাহ অনুষ্ঠানও তিনি দেখেন। অনুষ্ঠানে রাষ্ট্রপতি শ্রী রামনাথ কোবিন্দ ও অন্যান্য বহু বিশিষ্ট ব্যক্তি যোগ দেন। /…